Internisti

thumb|Mjek në vitin 1568 Emërtimi implikon një mjek që merret me sëmundjet e organeve "të brendshme". Ky përcaktim është sidoqoftë disi i pasaktë, pasi që shumica e mjekëve (përjashto p.sh. dermatologët) bëjnë pikërisht këtë e shumë prej tyre (kirurgjët, radiologët, anestezistët) nuk janë internistë. Internist është një term që i përket një brezi shumë të gjerë specialitetesh jo-kirurgjikale. Edhe nevrologjia i përkiste dikur mjekësisë së brendshme, sot disiplinë e veçantë.

Specialitetet e mjekësisë së brendshme (interniste):


 * Endokrinologjia, përfshi Diabetologjinë (semundjet e gjëndrave endokrine, si hipofiza, pankreasi endokrin, tiroidea, mbiveshka etj.)
 * Gastroenterologjia (semundjet e zorrëve, pankreasit, melçisë, si dhe tëmthit)
 * Hematologjia (sëmundjet e gjakut)
 * Onkologjia (sëmundjet kancerike)
 * Infektiologjia (sëmundjet infektive)
 * Kardiologjia (sëmundjet e zemrës)
 * Nefrologjia (sëmundjet e veshkave)
 * Pneumologjia (sëmundjet e mushkërive)
 * Reumatologjia (sëmundjet e kyçeve e të sistemit imunitar)

Mjek internist i përgjithshëm është gjithashtu një specialitet i mundshëm i mjekësisë së brendshme. Gjithashtu specialitetet e mesipërme mund të jenë të bashkuara, ose të ndara në subspecialitete (p.sh. hematologjia e onkologjia mund të jenë sëbashku)

Përfundimisht mund të thuhet se shumica e mjekëve i përkasin dy grupeve kryesore të specialiteteve: interniste e kirurgjike.

Shiko edhe këtë

 * Mjekësia

Lidhje të jashtme
Internist